TV-året 1938

TV-året 1938 er en oversikt over hendelser, program og fødte og avdøde TV-personligheter i året 1938.

Hendelser 

 11. februar – BBC Television Service sender det aller første science fiction-progammet, et 35-minutters segment fra stykket R.U.R. av den tsjekkiske teaterforfatteren Karel Čapek.
 12. mars – Den første nyhetssendingen overføres på BBC Television, men kun i lyd. Tidligere hadde kanalen sendt filmaviser produsert av British Movietone News.
 1. april – Oxford and Cambridge Boat Race sendes første gang på fjernsyn av BBC.
 19. april – Den første tv-sendte fotballkampen, England mot Skottland, vises på BBC Television.
 23. april – FA Cup-finalen sendes for første gang på TV av BBC.
 12. mai – W2XBS sender filmen Return of the Scarlet Pimpernel fra 1937. En tekniker setter imidlertid på den siste filmrullen for tidlig, slik at filmen avsluttes 20 minutter før den egentlig skal. De neste årene får ikke NBC rettighetene til førstegangsvisninger av nye filmer.
 14. mai – Det første quizshowet, Spelling Bee, sendes på BBC Television.
 Mai – Selskapet Communicating Systems, Inc. i New York introduserer den første elektroniske tv-mottakeren på markedet. Skjermen er på 3 tommer (7,6 centimeter) og selges for 125–150 dollar, mens 5-tommersskjermen selges for 195–250 dollar. Dette gjelder kun for bildeskjermene, et lydapparat koster 15 dollar ekstra. Fjernsynsmottakerne dukker opp i butikkene i juni.
 Juni – Elektronikkselskapet DuMont introduserer fjernsynsmottakere som kan motta både bilde og lyd i USA. Prisen er 650 dollar for en 10x8-tommers skjerm og 395 dollar for en 8¼x6½-tommers skjerm.
 24. juni – En kamp i test cricket sendes første gang i fjernsyn av BBC.
 29. september – Driftstillatelsen til tv-stasjonen W9XAT i Minneapolis i Minnesota utløper etter å ha vært gjeldende siden 1928. Stasjonen får ikke ny tillatelse, og fjernsynssendinger i området gjenopptas først ti år senere.
 26. oktober – Den første tv-sendte ishockeykampen vises på BBC. Kampen går mellom Harringay Racers og Streatham Redskins.
 November – på grunn av ekstreme atmosfæriske forhold, kan en BBC Television-sending tas inn i New York. Et filmkamera filmer begivenheten på skjermen. Et fire minutter langt opptak eksisterer fremdeles, og er i dag et av ytterst få bevarte opptak av BBC-sendinger før krigen.
 12. november  
 NBCs W2XBT sender for første gang et program med en ikke-planlagt hendelse: en brann på Wards Island nær Manhattan.
 John Logie Baird holder verdens første offentlige demonstrasjon av en farge-tv-sending. Tidligere demonstrasjoner hadde bare vært gjort med et lukket sendessystem. Bildet på 120 linjer blir projisert til et bilde på 3,7x2,7 meter i Dominion Theatre i London. Rundt 3000 publikummere er til stede under prøvevisningen.
 12. desember – Daglige fjernsynssendinger starter opp i Moskva i Sovjetunionen.
 31. desember – 9315 fjernsynsmottakere er hittil solgt i Storbritannia.

Nye TV-programmer 

 10. august – Telecrime (Storbritannia), premiere på BBC Television, verdens første krimserie på fjernsyn (1938–1939, 1946).
 31. desember – den første tv-sendte versjonen av Romeo og Julie sendes på.

Fødsler 

 20. februar – Richard Beymer, amerikansk skuespiller, Twin Peaks
 9. mars – Lill-Babs, svensk sanger og tv-personlighet
 28. april – Madge Sinclair, skuespiller (død 1995)
 24. mai – Tommy Chong, American-Canadian actor, comedian, That '70s Show
 7. juni – Wenche Dager, norsk journalist og programleder 
 9. juli – Brian Dennehy, amerikansk skuespiller
 29. juli – Peter Jennings, amerikansk journalist (død 2005)
 3. august – Terry Wogan, irskfødt britisk radiomann, tv-programleder og kommentator for Eurovision Song Contest (død 2016)
 19. august – Diana Muldaur, amerikansk skuespiller, Lov og rett i L.A., Star Trek: The Next Generation
 29. august – Elliott Gould, amerikansk skuespiller
 12. oktober – Bjørn Hansen, norsk tidligere journalist og utenriksreporter
 22. oktober – Christopher Lloyd, amerikansk skuespiller, Taxi
 19. november – Ted Turner, fjernsynsdirektør
 18. desember – Roger E. Mosley, amerikansk skuespiller, Magnum, P.I.
 29. desember – Jon Voight, amerikansk skuespiller, Ray Donovan

Referanser

Eksterne lenker